Document ID: 31997D0093

ΑΠΟΦΑΣΗ ΤΟΥ ΣΥΜΒΟΥΛΙΟΥ της 27ης Ιανουαρίου 1997 με την οποία εξουσιοδοτούνται ορισμένα κράτη μέλη να εφαρμόσουν σε ορισμένα πετρελαιοειδή που χρησιμοποιούνται για ειδικούς σκοπούς μειώσεις ή απαλλαγές του ειδικού φόρου κατανάλωσης σύμφωνα με τη διαδικασία που προβλέπεται στο άρθρο 8 παράγραφος 4 της οδηγίας 92/81/ΕΟΚ (97/93/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 92/81/ΕΟΚ του Συμβουλίου, της 19ης Οκτωβρίου 1992, για την εναρμόνιση των διαρθρώσεων των ειδικών φόρων κατανάλωσης που επιβάλλονται στα πετρελαιοειδή (1), και ιδίως το άρθρο 8 παράγραφος 4,
την πρόταση της Επιτροπής,
Εκτιμώντας:
ότι, δυνάμει του άρθρου 8 παράγραφος 4 της οδηγίας 92/81/ΕΟΚ, το Συμβούλιο, αποφασίζοντας ομόφωνα έπειτα από πρόταση της Επιτροπής, μπορεί να εξουσιοδοτήσει ένα κράτος μέλος να χορηγήσει απαλλαγές ή μειώσεις του ειδικού φόρου κατανάλωσης που επιβάλλεται στα πετρελαιοειδή για λόγους που συνδέονται με ορισμένες ειδικές πολιτικές 7
ότι οι γαλλικές και οι πορτογαλικές αρχές κοινοποίησαν στην Επιτροπή την πρόθεσή τους να εφαρμόσουν μείωση του συντελεστή ειδικού φόρου κατανάλωσης για το βαρύ πετρέλαιο με χαμηλή περιεκτικότητα σε θείο 7
ότι οι ελληνικές και ισπανικές αρχές κοινοποίησαν στην Επιτροπή την πρόθεσή τους να εφαρμόσουν στην αμόλυβδη βενζίνη διαφοροποιημένους συντελεστές ειδικών φόρων κατανάλωσης που αντιστοιχούν σε διάφορες περιβαλλοντικές κατηγορίες 7
ότι τα υπόλοιπα κράτη μέλη ενημερώθηκαν για τις κοινοποιήσεις αυτές.
ότι η Επιτροπή και όλα τα κράτη μέλη δέχονται ότι οι εν λόγω απαλλαγές και μειώσεις είναι δικαιολογημένες λόγω ειδικών πολιτικών και ότι δεν προκαλούν στρέβλωση του ανταγωνισμού ούτε εμποδίζουν τη λειτουργία της εσωτερικής αγοράς 7
ότι το Συμβούλιο θα επανεξετάσει την κατάσταση στις 30 Ιουνίου 1997, το αργότερο 7
ότι η Επιτροπή εξετάζει τακτικά τις μειώσεις και απαλλαγές προκειμένου να εξακριβώσει εάν συμβιβάζονται με τη λειτουργία της εσωτερικής αγοράς ή με την πολιτική της Κοινότητας στον τομέα της προστασίας του περιβάλλοντος,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Μέχρι τις 30 Ιουνίου 1997 και σύμφωνα με το άρθρο 8 παράγραφος 4 της οδηγίας 92/81/ΕΟΚ και υπό την επιφύλαξη των υποχρεώσεων που προβλέπονται στην οδηγία 92/82/ΕΟΚ του Συμβουλίου, της 19ης Οκτωβρίου 1992, για την εναρμόνιση των διαρθρώσεων των ειδικών φόρων κατανάλωσης που επιβάλλονται στα πετρελαιοειδή (2), εξουσιοδοτούνται τα ακόλουθα κράτη μέλη να εφαρμόσουν μειώσεις των συντελεστών ειδικών φόρων κατανάλωσης για τα ακόλουθα προϊόντα:
1) Η Γαλλική Δημοκρατία και η Πορτογαλική Δημοκρατία:
- για το βαρύ πετρέλαιο, μείωση του συντελεστή ειδικού φόρου κατανάλωσης, προκειμένου να ενθαρρυνθεί η χρησιμοποίηση καυσίμων θέρμανσης περισσότερο φιλικών προς το περιβάλλον.
Η μείωση αυτή πρέπει να συνδέεται ιδίως με την περιεκτικότητα σε θείο και ο σταθμισμένος συντελεστής του ειδικού φόρου κατανάλωσης που επιβάλλεται στο βαρύ πετρέλαιο πρέπει να τηρεί τον κατώτερο συντελεστή ειδικού φόρου κατανάλωσης για το βαρύ πετρέλαιο που προβλέπει η ισχύουσα κοινοτική νομοθεσία.
2) Η Ελληνική Δημοκρατία και το Βασίλειο της Ισπανίας:
- για την αμόλυβδη βενζίνη, διαφοροποιημένους συντελεστές ειδικών φόρων κατανάλωσης που αντιστοιχούν σε διάφορες περιβαλλοντικές κατηγορίες.
Οι συντελεστές αυτοί πρέπει πάντοτε να τηρούν τους κατώτατους συντελεστές ειδικού φόρου κατανάλωσης για τα πετρελαιοειδή που προβλέπει η κοινοτική νομοθεσία.
Άρθρο 2
Η παρούσα απόφαση απευθύνεται στη Γαλλική Δημοκρατία, την Ελληνική Δημοκρατία, την Πορτογαλική Δημοκρατία καθώς και στο Βασίλειο της Ισπανίας.
Βρυξέλλες, 27 Ιανουαρίου 1997.

Labels: 2
14
20